Tamurt n Lezzayer tettwassen s umgired n yidelsan d tutlayin. Aya iban-d seg umnekcum aberrani i d-yellan fell-as. Imi yal amnekcum yettaǧa-d later n yidles-is s tutlayt-is. Ayen yettaǧǧan tagnit tasnilsit n tmurt n Lezzayer ad tili d tamxaleft. Ilmend n wayen d-yenna (SEBAA Rabah: 2002.) tettwassen tmurt n Lezzayer s tuget n tutlayin-is, imi taɛrabt n dariǧa d tutlayt n tuget n yimsiwal-is, ma yella d taɛrabt taklasikit tettusemras deg wannaren iɣelnawen am uɣerbaz d tenmahliwin, tafransist i uselmed ussnan unnig, ma yella d tamaziɣt i usemres n yal ass i tuget n ugdud1. Seg aya ad negzu llant ukkuẓ n tutlayin yemgaraden di Lezzayer yal yiwet s uswir-is d uẓayar-is i as-yettunefken seg udabu.